Eduard Gottlieb Amthor

**Eduard Gottlieb AMTHOR** (naskiĝinta la  en Themar, mortinta la  en Gera) estis germana eldonisto, verkisto, teologo kaj pedagogo. eta|La en 1740 konstruita *Liebig-ĝardendomo* en Gera gastigis inter 1861 kaj 1925 la de Amthor fonditan Superan komerclernejon

## Vivo 
eta|Sudtirola montopinto nomita por Amthor *Amthorspitze* (dekstre)
Post studoj de teologio kaj orientalistiko ĉe la Universitato de Lepsiko li deĵoris kiel bibliotekisto kaj vojaĝis al Anglujo kaj Franclando. Danke al liaj filologaj kaj literaturaj interesoj li koniĝis kun la eldonistoj Theodor Oswald Weigel, Otto Spamer kaj Herrmann Julius Meyer. En 1849 Amthor fondis en Hildburghausen komercan lernejon kiu translokiĝis en 1854 al Gera. En 1866 li samloke malfermis eldonejon kiu krom kelkaj periodaĵoj eldonis ankaŭ lernejajn atlasojn kaj vojaĝrakontojn (ĉefe pri la Alpoj) kiujn li mem estis verkinta. En Gera li eldonis la periodaĵojn "Thüringische Schulzeitung", "Geraischer Kalender" kaj "Generalanzeiger für Thüringen, Franken und Vogtland (1853–60)". Inter liaj verkoj menciindas ankaŭ kelkaj kantotekstoj, ekz. la trinkronda kanto *Wenn ich einmal der Herrgott wär*. En lia ampleksa postlasitaĵaro estis ankaŭ tradukoj, ĉefe el la angla lingvo.

## Honoroj 
Je honoro de la verkisto de prialpa literaturo la monto *Hühnerspiel* en la Zillertal-Alpoj en Sudtirolo havas la alternativan nomon *Amthorspitze*. En Gera oni havas la stratojn *Amthorstraße* kaj *Amthordurchgang* (kie troviĝas la Memorigloko Amthordurchgang. Krome metilernejo ekde 2015 nomiĝas por li *(Berufsschule Dr. Eduard Amthor)* kaj tramo de la tipo NGT8G (vagonnumero 206). En la insbruka urbokvartalo Pradl situas *Amthorstraße*, strato ekde 1905 nomita por Amthor.

Deciditis en 1902 starigi monumenton por Amthor en Gossensaß en formo de monumenta busto laŭ Hans Larch. La marmoraĵon faris la skulptisto Hellriegl el Bozen.

## Verkoj (elekto) 
* Ein freies Wort über das Verbot der neuesten Schriften Ronges im Königreich Sachsen an die Protestanten Deutschlands und insbes. Sachsens, 1845
* Tag und Dämmerung, Harmlose Gedichte eines Anti-Muckers, 1846

* Bagatellen, Eine Reihe kleiner humoristischer Erzählungen, 1848 (ĉefe laŭ francaj fontoj),

* Nachschlageblätter für Comptoir und Börse, 1860;

* Quintessenz des kaufmännischen Rechnens, 1861;

* Taschenbuch für Gewerbetreibende, 1867;

* Tirolerführer, Reisehandbuch, 1868, 1913 (dek unua eldono)

* Bozen und Umgebung, 1872, 1884 (tria eldono)

* Kärntenführer, Reisehandbuch, 1874, 1887 (tria eldono)

* Festrede zum 25jährigen Jubiläum der Amthorschen Handelsschule Gera, 1875

* Selbstbiographie, 1879

### Magazinoj 
* Magazin fŭr Kaufleute, (posta titolo ''Vorwärts! Magazin für Kaufleute), volumoj 1-18, 1858-67
* Der Alpenfreund, Blätter für Verbreitung von Alpenkunde unter Jung und Alt in populären und unterhaltenden Schilderungen, volumo 1-11, 1870-78

## Literaturo 
* 

## Eksteraj ligiloj 
* Ligiloj apud DDB
* Der Alpenfreund: Monatshefte für Verbreitung von Alpenkunde unter Jung und Alt 1876, Verlag von Dr. Eduard Amthor
* Portreto de Amthor

## Notoj 
Kategorio:Germanaj verkistoj
Kategorio:Vojaĝliteraturo
Kategorio:Lernejestroj
Kategorio:Germanaj pedagogoj
Kategorio:Germanaj teologoj
Kategorio:Homoj rilataj al Gera
Kategorio:Turismo en Aŭstrio
Kategorio:Germanaj eldonistoj